REPUBLIKA SRBIJA

NARODNA SKUPŠTINA

Odbor za rad, socijalna pitanja,

društvenu uključenost

i smanjenje siromaštva

17 Broj: 06-2/164-23

25. jul 2023. godine

B e o g r a d

ZAPISNIK

DESETE SEDNICE ODBORAZA RAD, SOCIJALNA PITANjA,

DRUŠTVENU UKLjUČENOST I SMANjENjE SIROMAŠTVA,

ODRŽANE 23. JULA 2023. GODINE

Sednica je počela u 18, 00 časova.

Sednicom je predsedavala Sandra Božić, predsednik Odbora.

Sednici su prisustvovali članovi Odbora: Ivan Antić, Stefan Adžić, Borislava Perić Ranković, Olja Petrović, Andreja Savić, Tatjana Jovanović i Borisav Kovačević, kao i zamenici članova: Nemanja Joksimović (Dragana Lukić, član), Ana Miljanić (Danijela Vujičić, član), Tatjana Manojlović (Dragana Rakić, član) i Rozalija Ekres (Žombor Ujvari, član).

Sednici nisu prisustvovali članovi Odbora: Željko Veselinović, Gorica Gajić, Borislav Novaković, Tamara Milenković Kerković i Biljana Đorđević, kao ni njihovi zamenici.

Sednici su prisustvovali predstavnici Ministarstva za brigu o porodici i demografiju: Stana Božović, državni sekretar u Ministarstvu i Radica Bulajić, savetnik u Ministarstvu, dok su ispred Ministarstva za rad, zapošljavanje, boračka i socijalna pitanja prisustvovali: Sanja Gavranović, rukovodilac Grupe za normativne i studijsko-analitičke poslove u oblasti zapošljavanja i ekonomskih migracija i nadzor u oblasti zapošljavanja i Katarina Denčić, samostalni savetnik.

Na predlog predsednika Odbora, usvojen je (10 „za“, dva „nije glasalo“) sledeći

D n e v n i r e d:

1. Razmatranje Predloga zakona o izmenama i dopunama Zakona o finansijskoj podršci porodici sa decom, koji je podnela Vlada, u pojedinostima (broj 011-991/23 od 19. maja 2023. godine);

2. Razmatranje Predloga zakona o izmenama i dopunama Zakona o zapošljavanju stranaca, koji je podnela Vlada, u pojedinostima (broj 011-634/23 od 31. marta 2023. godine).

Pre prelaska na razmatranje utvrđenog dnevnog reda, usvojen je većinom glasova (10 „za“, dva „nije glasalo“) i bez primedbi zapisnik Devete sednice Odbora, održane 4. jula 2023. godine.

Na predlog predsednika Odbora, odlučeno je, većinom glasova (10 „za“, dva „nije glasalo“) da Odbor obavi zajedničku raspravu o svim amandmanima u okviru Prve tačke dnevnog reda, kao i da se po zaključenju rasprave obavi grupno glasanje.

Prva tačka dnevnog reda **– Razmatranje Predloga zakona o izmenama i dopunama Zakona o finansijskoj podršci porodici sa decom, koji je podnela Vlada, u pojedinostima**

Predsednik Odbora je obavestila da je Odboru dostavljeno Mišljenje Vlade o amandmanima koje su podneli narodni poslanici na Predlog zakona, a Mišljenje se nalazi u elektronskom sistemu.

Takođe, obavestila je da je na Predlog zakona o izmenama i dopunama Zakona o finansijskoj podršci porodici sa decom podneto 20 amandmana, koje su podneli narodni poslanici: Marijan Rističević, Nikola Nešić, Marko Ristić, Milica Đurđević Stamenkovski, Nikola Dragićević, Strahinja Erac, Dragana Miljanić, Dragan Nikolić, Zoran Zečević, Bojana Bukumirović, Zoran Lutovac, Dragana Rakić, Srđan Milivojević, Nebojša Novaković, Nenad Mitrović, Ksenija Marković, Sanja Miladinović, Tatjana Manojlović, Đorđe Komlenski, Bojan Torbica, Sandra Božić, Radmila Vasić, Tamara Milenković Kerković, Boško Obradović, Borko Puškić, Milovan Jakovljević i Ivan Kostić.

Predsednik Odbora je, tom prilikom, istakla da je Vlada prihvatila tri amandamana i to na član 2, na član 3. i na član 8. sa ispravkom, koje je podnela narodni poslanik Sandra Božić, dok ostale podnete amandmane Vlada nije prihvatila

U diskusiji su učestvovali članovi i zamenik člana Odbora: Sandra Božić, Tatjana Manojlović i Olja Petrović.

Narodni poslanik Tatjana Manojlović, zamenik člana Odbora je rekla da neće podržati Predlog zakona o izmenama i dopunama Zakona o finansijskoj podršci porodici sa decom, kao ni sve zakonske predloge koje predlaže vladajuća većina. Takođe, rekla je da je Predlog zakona posledica populističke pobude vladajuće većine i da se, kao takav, ne bavi sistemskim popravljanjem svih građana, a posebno se ne bavi porodicama sa decom.

Predsednik Odbor je narodnom poslaniku Tatjani Manojlović, zameniku člana Odbora oduzela reč, s obzirom na to da su tema Prve tačke dnevnog reda amandmani i njihovo obrazlaganje. Tom prilikom je zamolila prisutne da se pridržavaju utvrđenog dnevnog reda, da vode raspravu o podnetim amandmanima, kao i o predloženim zakonski rešenjima koja su vrlo ozbiljna jer je reč o Predlogu zakona koji uzima u obzir osetljive grupe i kategorije stanovništva.

Narodni poslanik Olja Petrović, član Odbora je istakla da je Predlog zakona o izmenama i dopunama Zakona o finansijskoj podršci porodici sa decom jako dobar i da država, na ovaj način, pruža veliku podršku roditeljstvu u Republici Srbiji i da je kao rezultat pokazatelj da je naša država jedina u širem regionu koja beleži rast nataliteta u prethodnoj godini. Pohvalila je što je, iz budžeta Republike Srbije, obezbeđeno 87 milijardi dinara za podršku roditeljstvu, i s tim u vezi, istakla je da je ovo, u razgovoru na terenu, naišlo na pozitivne komentare kada je reč o prvom, drugom i trećem detetu. Osvrnula se i na to da Republika Srbija intezivno radi na ulaganju u roditeljstvo, kao i na pružanju podrške i pomoći mladima, a naročito ženama preduzetnicama koje ih je sve više u našoj zemlji. Rekla je da će podržati sve amandmane podnete na Predlog zakona koje je i Vlada prihvatila jer je mišljenja da u predloženim zakonskim rešenjima nema ništa negativno već su u interesu građana Republike Srbije, imajući u vidu da su trenutno novčana izdvajanja veća za porodicu i decu, kao i za decu sa retkim bolestima i decu koja se šalju na lečenje u inostranstvu.

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o finansijskoj podršci porodici sa decom.

Odbor je, većinom glasova (11 „za“, jedan „nije glasao“) odlučio da predloži Narodnoj skupštini daprihvati sledeće amandmane:

- na član 2. koji je podnela narodni poslanik Sandra Božić;

- na član 3. koji je podnela narodni poslanik Sandra Božić;

- na član 8. sa ispravkom, koji je podnela narodni poslanik Sandra Božić.

Odbor je, većinom glasova (jedan „za“, jedan „protiv“, 10 „nije glasalo“) odlučio da predloži Narodnoj skupštini daodbije sledeće amandmane:

- na član 1. koji je podneo narodni poslanik Marijan Rističević;

- na član 1. koji je podneo narodni poslanik Nikola Nešić;

- na član 2. koji je podneo narodni poslanik Marijan Rističević;

- na član 2. koji su zajedno podneli narodni poslanici Marko Ristić, Milica Đurđević Stamenkovski, Nikola Dragićević, Strahinja Erac, Dragana Miljanić, Dragan Nikolić, Zoran Zečević i Bojana Bukumirović;

- na član 2. koji su zajedno podneli narodni poslanici Zoran Lutovac, Dragana Rakić, Srđan Milivojević, Nebojša Novaković, Nenad Mitrović, Ksenija Marković, Sanja Miladinović i Tatjana Manojlović;

- na član 2. koji su zajedno podneli narodni poslanici Đorđe Komlenski i Bojan Torbica;

- na član 2. koji je podneo narodni poslanik Nikola Nešić;

- na član 2. koji su zajedno podneli narodni poslanici Radmila Vasić, Tamara Milenković Kerković, Boško Obradović, Borko Puškić, Milovan Jakovljević i Ivan Kostić;

- na član 3. koji su zajedno podneli narodni poslanici Đorđe Komlenski i Bojan Torbica;

- na član 3. koji su zajedno podneli narodni poslanici Zoran Lutovac, Dragana Rakić, Srđan Milivojević, Nebojša Novaković, Nenad Mitrović, Ksenija Marković, Sanja Miladinović i Tatjana Manojlović;

- na član 3. koji je podneo narodni poslanik Nikola Nešić;

- na član 4. koji je podneo narodni poslanik Nikola Nešić;

- na član 5. koji je podneo narodni poslanik Nikola Nešić;

- na član 7. koji su zajedno podneli narodni poslanici Zoran Lutovac, Dragana Rakić, Srđan Milivojević, Nebojša Novaković, Nenad Mitrović, Ksenija Marković, Sanja Miladinović i Tatjana Manojlović;

- na član 8. koji su zajedno podneli narodni poslanici Marko Ristić, Milica Đurđević Stamenkovski, Nikola Dragićević, Strahinja Erac, Dragana Miljanić, Dragan Nikolić, Zoran Zečević i Bojana Bukumirović;

- na član 8. koji su zajedno podneli narodni poslanici Đorđe Komlenski i Bojan Torbica;

- na član 8. koji je podneo narodni poslanik Nikola Nešić.

Za izvestioca Odbora na sednici Narodne skupštine, određena je većinom glasova ( 11„za“, jedan „nije glasao“) Sandra Božić, predsednik Odbora.

Na predlog predsednika Odbora, odlučeno je većinom glasova (11 „za“, jedan „nije glasao“) da Odbor obavi zajedničku raspravu o svim amandmanima u okviru Druge tačke dnevnog reda, kao i da se po zaključenju rasprave obavi grupno glasanje.

Druga tačka dnevnog reda – **Razmatranje Predloga zakona o izmenama i dopunama Zakona o zapošljavanju stranaca, koji je podnela Vlada, u pojedinostima (broj 011-634/23 od 31. marta 2023. godine).**

Predsednik Odbora je obavestila da je Odboru dostavljeno Mišljenje Vlade o amandmanima koje su podneli narodni poslanici na Predlog zakona, a Mišljenje se nalazi u elektronskom sistemu.

Takođe, obavestila je da je na Predlog zakona o izmenama i dopunama Zakona o zapošljavanju stranaca podneto 19 amandmana koje su podneli narodni poslanici: Nikola Nešić, Sandra Božić, Radomir Lazović, Biljana Đorđević, Robert Kozma, Jelena Jerinić, Đorđe Pavićević, Zoran Sandić, Miloratka Bojović, Gorica Gajić, Zoran Stojanović, Marko Ristić, Milica Đurđević Stamenkovski, Nikola Dragićević, Strahinja Erac, Dragana Miljanić, Dragan Nikolić, Zoran Zečević, Bojana Bukumirović, Ksenija Marković, Borko Puškić, Tamara Milenković Kerković, Boško Obradović, Milovan Jakovljević, Ivan Kostić i Radmila Vasić.

Predsednik Odbora je, tom prilikom, istakla da je Vlada prihvatila četiri amandamana i to na član 1, na član 4, na član 9. i na član 19. koje je podnela narodni poslanik Sandra Božić, dok ostale podnete amandmane Vlada nije prihvatila.

U diskusiji su učestvovali članovi i zamenik člana Odbora: Sandra Božić, Tatjana Manojlović i Olja Petrović.

Narodni poslanik Tatjana Manojlović, zamenik člana Odbora je rekla da Predlogom zakona o izmenama i dopunama Zakona o zapošljavanju stranaca se Republika Srbija zadužuje i zloupotrebljava budžetska sredstva. Takođe, rekla je da subvencijama država nagrađuje strane investitore koji u Republici Srbiju otvaraju pogone i dovode radnu snagu bez prethodno pribavljene potrebne dokumenatacije (na primer: radnici Jure, situacija u Boru, Linlong).

Predsednik Odbor je narodnom poslaniku Tatjani Manojlović, zameniku člana Odbora izrekla meru – opomenu koja je i pored upozorenja govorila o pitanju koje nije na dnevnom redu sednice Odbora, ne poštujući, time dostojanstvo Narodne skupštine i instituciju Odbora.

Narodni poslanik Olja Petrović, član Odbora se osvrnula na to da se danas Republika Srbija zadužuje da bi gradila nove puteve, pruge i mostove kako bi se dalje ulagalo i gradilo u našu zemlju, a ne, kao što je bilo u prethodnom periodu, da se iz zaduživanja isplaćuju plate i penzije građanima. Istakla je da je raduje što je ekonomija Republike Srbije na stabilnim nogama i to pokazuju mere koje su preduzete u prethodnom periodu a koje se ogledaju u povećanju penzija, povećanju minimalne zarade i jednokratnih novčanih davanja, kao i povećanju primanja u javnom sektoru. Ukazala je da predložena zakonska rešenja, koja će se usvojiti, pokazuju da je ekonomski sistem Republike Srbije snažan i da brine o svim građanima. Ocenila je da su strane investicije jako dobre za Republiku Srbiju i da je naša zemlja, u tom smislu, lider u regionu što za cilj ima, za naše građane nova radna mesta i primanja. Mišljenja je da je Republici Srbiji potrebno više radne snage, što govori u prilog tome da je naša zemlja mnogo više razvijenija nego 2012. godine i što prvenstveno upošljava naše građane ali i strane državljane. Istakla je da će podržati Predlog zakona o izmenama i dopunama Zakona o zapošljavanju stranaca, kao i amandmane koje je i Vlada prihvatila.

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o zapošljavanju stranaca.

Odbor je, većinom glasova (11 „za“, jedan „nije glasao“), odlučio da predloži Narodnoj skupštini daprihvati sledeće amandmane:

- na član 1. koji je podnela narodni poslanik Sandra Božić;

- na član 4. koji je podnela narodni poslanik Sandra Božić;

- na član 9. koji je podnela narodni poslanik Sandra Božić;

- na član 19. koji je podnela narodni poslanik Sandra Božić.

Odbor je, većinom glasova (12 „nije glasalo“), odlučio da predloži Narodnoj skupštini daodbije sledeće amandmane:

- na član 2. koji je podneo narodni poslanik Nikola Nešić;

- na član 2. koji su zajedno podneli narodni poslanici Radomir Lazović, Biljana Đorđević, Robert Kozma, Jelena Jerinić i Đorđe Pavićević;

- na član 4. koji su zajedno podneli narodni poslanici Zoran Sandić, Miloratka Bojović, Gorica Gajić i Zoran Stojanović;

- na član 4. koji je podneo narodni poslanik Nikola Nešić;

- na član 4. koji je podneo narodni poslanik Robert Kozma;

- na član 4. koji je podneo narodni poslanik Đorđe Pavićević;

- na član 4. koji je podnela narodni poslanik Biljana Đorđević;

- na član 8. koji su zajedno podneli narodni poslanici Marko Ristić, Milica Đurđević Stamenkovski, Nikola Dragićević, Strahinja Erac, Dragana Miljanić, Dragan Nikolić, Zoran Zečević i Bojana Bukumirović;

- na član 8. koji je podneo narodni poslanik Nikola Nešić;

- na član 9. koji je podneo narodni poslanik Nikola Nešić;

- na član 9. koji je podnela narodni poslanik Ksenija Marković;

- na član 9. koji su zajedno podneli narodni poslanici Radomir Lazović, Biljana Đorđević, Robert Kozma, Jelena Jerinić i Đorđe Pavićević;

- na član 12. koji su zajedno podneli narodni poslanici Borko Puškić, Tamara Milenković Kerković, Boško Obradović, Milovan Jakovljević, Ivan Kostić i Radmila Vasić;

- na član 12. koji su zajedno podneli narodni poslanici Radomir Lazović, Biljana Đorđević, Robert Kozma, Jelena Jerinić i Đorđe Pavićević;

- na član 14. koji su zajedno podneli narodni poslanici Borko Puškić, Tamara Milenković Kerković, Boško Obradović, Milovan Jakovljević, Ivan Kostić i Radmila Vasić.

Za izvestioca Odbora na sednici Narodne skupštine, određena je većinom glasova (11 „za“) Sandra Božić, predsednik Odbora.

Sednica Odbora je završena u 18, 23 časova.

SEKRETAR ODBORA PREDSEDNIK ODBORA

Jelena Đorić Sandra Božić